सोसाइटी फॉर वल्डवाइड इंटरबैंक फिनांशियल टेलिकम्युनिकेशन (Society for Worldwide Interbank Financial Telecommunication), जेकरा संछेप में स्विफ्ट (SWIFT), आ कानूनी रूप से S.W.I.F.T. SCRL के नाँव से जानल जाला, बेल्जियम के एगो कोऑपरेटिव सोसाइटी हवे जे दुनियाभर के बैंक सभ के बीचा में बिचौलिया के काम करे ला। ई सॉफ्टवेयर आ सर्विस भी देला, फ़ाइनान्शियल संस्था सभ के। अइसन बेवस्था खातिर एकर आपन प्रोपरेटरी SWIFTNet बाटे। एकरे अलावा की ISO 9362 बिजनेस पहिचानक कोड (BICs) उपलब्ध करावे ला जिनहन के पापुलर भासा में स्विफ्ट कोड (SWIFT codes) कहल जाला। स्विफ्ट ट्रांसफर के इंटरनेशनल मनी ट्रांसफर भी कहल जाला।